text: Сигурно вече сте чули за емоционалната връзката на бебето с майката. Да, важна е, защото тя, от своя страна, дава връзката на новороденото със света. Тя може да го направи най-добре. Детето познава нея още от утробата. Научило се е да разпознава нейните чувства, дори да съпреживява с нея моментите на вълнение, гняв, тревога, радост, щастие, тъга… Дори след години, децата ни отразяват. И това много добре се вижда, когато например сме напрегнати. Детето също е напрегнато. Какво да кажем за едно новородено, водено само от инстинктите си и виждащо света през света на майка си.
  Трудно е да сдържиш у себе си всички майчини тревоги дали правиш всичко както трябва, дали не пропускаш нещо, защо плаче, защо не се храни. Но точно тогава на помощ идва майчинския инстинкт.